cyanic-selkie/wikianc huggingface dataset:
Κάκια Παναγιώτου
Βιογραφία
Γεννήθηκε στην Αθήνα. Όταν τελείωσε τις γυμνασιακές της σπουδές, φοίτησε στη Γερμανική Ακαδημία και στη συνέχεια στη Δραματική Σχολή του Εθνικού Θεάτρου, από την οποία εξήλθε με άριστα. Πρωτοεμφανίσθηκε στη θεατρική σκηνή το 1945 στον θίασο "Αυλαία" και το 1948 προσλήφθηκε στο Εθνικό Θέατρο ως κορυφαία στον χορό αρχαίου δράματος. Στην παράσταση της "Ορέστειας" του Αισχύλου διακρίθηκε ιδιαίτερα, υποδυόμενη την Κασσάνδρα. Στη συνέχεια ανέλαβε πρωτεύοντες ρόλους σε νεώτερες παραστάσεις έργων.
Την τηλεοπτική σεζόν 2007-2008 έπαιξε τον ρόλο της αφηγήτριας στη σειρά Δεληγιάννειον Παρθεναγωγείον.
Θεατρικές παραστάσεις
Κατάλογος βασικών πληροφοριών θεατρικών παραστάσεων, στις οποίες η Παναγιώτου συμμετείχε ως ηθοποιός.
Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης
Πηγές
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί θεάτρου Κατηγορία:Απόφοιτοι της Δραματικής Σχολής του Εθνικού Θεάτρου
Εξαρχόπουλος
Το ελληνικό επώνυμο Εξαρχόπουλος μπορεί να αναφέρεται σε κάποιο από τα παρακάτω πρόσωπα:
Κατηγορία:Ελληνικά επώνυμα
Τόμαρος
Ο Τόμαρος είναι βουνό του Νομού Ιωαννίνων με υψηλότερη κορυφή τον Πεντόλακο, ο οποίος έχει υψόμετρο 1.974 μέτρα.
Γεωγραφία
Ο Τόμαρος αποτελεί τη νότια απόληξη μιας οροσειράς που ξεκινά από τα ελληνο-αλβανικά σύνορα και κινείται με κατεύθυνση από ΒΔ προς ΝΑ, δεσπόζοντας σχεδόν νότια τα Ιωάννινα. Η οροσειρά αυτή περιλαμβάνει επίσης τα όρη Μακρύκαμπος, Κασιδιάρης και Κουρέντων.
Ο Τόμαρος βρίσκεται νοτιοδυτικά της πόλης των Ιωαννίνων. Περικλείεται στα ανατολικά από τα Αθαμανικά Όρη και στα δυτικά από τα Όρη Σουλίου. Βόρεια καταλήγει στο οροπέδιο των Ιωαννίνων. Στις βόρειες βραχώδεις και απότομες πλαγιές του, βρίσκεται το αρχαίο μαντείο της Δωδώνης.
Στις παρυφές του βρίσκονται τα χωριά Βαργιάδες, Αχλαδιές, Μελιγγοί, Μανωλιάσσα, Μαντείο, Δωδώνη, Δραμεσιοί, Μπαουσιοί, Ασπροχώρι, Πλατάνια, Αρτοπούλα, Λίππα, Αγία Αναστασία, Κοπάνη, Θεριακήσιο, Άγιος Ανδρέας.
Από τον Τόμαρο πηγάζουν ο Αχέρων ποταμός και ο Λούρος.
Η παλαιότερη ονομασία του όρους αυτού ήταν Ολύτσικας (ο, ή η Ολύτσικα).
Παραπομπές
Κατηγορία:Βουνά των Ιωαννίνων
S/1995 S 7
Ο S/1995 S 5 είναι ένας υποθετικός δορυφόρος του Κρόνου. Ανακαλύφθηκε από φωτογραφίες του ΔΤΧ. Βρίσκεται ανάμεσα στον δακτύλιο R/2004 S 2 και τον Προμηθέα. Σύμφωνα με νέες μελέτες, πιστεύεται πως ήταν μια παροδική μάζα σκόνης, η οποία διαλύθηκε. Παρ'όλα αυτά είναι διακριτός από τον Προμηθέα κατά 15 μοίρες και έτσι είναι σίγουρο πως δεν έχει μπερδευτεί με αυτόν. Η ακριβής του διάμετρος δεν είναι γνωστή, αλλά υπολογίζεται σε λίγες δεκάδες χιλιομέτρων (10-30). Το S/1995 S 7 είναι βοσκός δακτυλίων, όπως ο Προμηθέας και ο Άτλας.
Πηγή
Κατηγορία:Φυσικοί δορυφόροι Κρόνου Κατηγορία:Υποθετικοί δορυφόροι
Ζευγολατιό (αποσαφήνιση)
Με την ονομασία Ζευγολατιόή Ζευγολατείο υπάρχουν τα εξής ελληνικά τοπωνύμια:
Παλαιότερη ονομασία οικισμών
Κατηγορία:Αποσαφηνίσεις ελληνικών τοπωνυμίων
Εθνόσημο της Μαυριτανίας
thumb|Το εθνόσημο της Μαυριτανίας. Το Εθνόσημο της Μαυριτανίας (شعار الجمهورية الإسلامية الموريتانية) βασίζεται στη Σημαία της Μαυριτανίας και υιοθετήθηκε την 1η Απριλίου του 1959. Το πράσινο, χρώμα που συμβολίζει το Ισλάμ, όπως και το χρυσό, θεωρούνται παναφρικανικά χρώματα. Το χρυσό συμβολίζει και τις αμμώδεις ερήμους της Σαχάρας. Η ημισέληνος και το αστέρι είναι ισλαμικά σύμβολα. Στις άκρες διαβάζουμε "Ισλαμική Δημοκρατία της Μαυριτανίας" στα αραβικά και στα γαλλικά.
Εξωτερικοί σύνδεσμοι
Μαυριτανια Κατηγορία:Εθνικά σύμβολα της Μαυριτανίας
Τρικλάριο Όρος
Το Τρικλάριο είναι βουνό της δυτικής Μακεδονίας με μέγιστο υψόμετρο 1.776 μέτρα και μήκος γύρω στα 30 χλμ. Βρίσκεται στη Π.Ε. Φλώρινας και Π.Ε. Καστοριάς στο βορειοδυτικό τμήμα του, στα σύνορα με την Αλβανία. Ένα μεγάλο μέρος τους συνεχίζεται και πέρα από τα ελληνικά σύνορα, προς την πλευρά της Αλβανίας.
Το Τρικλάριο συνδέεται στα βόρεια με τον Βαρνούντα και ο ποταμός Λαδοπόταμος το χωρίζει από το Βέρνο στα ανατολικά, ενώ στους πρόποδές του βρίσκεται η μικρή Πρέσπα. Η κύρια κορυφή του είναι γνωστή με το όνομα Μπάρμπα, με άλλες κορυφές το Καρακόλι (1689 μ.), το Όρλοβο (1715 μ.) και τη Μαύρη Ράχη (1394 μ.). Στις πλαγιές του βουνού βρίσκονται διάσπαρτα χωριά και μικρότεροι οικισμοί.
Δημήτριος Τσαμαδός
Ο Δημήτριος Τσαμαδός ήταν Υδραίος αγωνιστής και πολιτικός της επαναστατικής περιόδου. Το 1826 έλαβε μέρος ως πληρεξούσιος στην πρώτη φάση της Γ΄ Εθνοσυνέλευσης Επιδαύρου.
Δράση
Μετά την πτώση του Μεσολογγίου, ορίστηκε μέλος της Διοικητικής Επιτροπής της Ελλάδος, η οποία με πρόεδρο τον Ανδρέα Ζαΐμη κλήθηκε να αντιμετωπίσει τις δύσκολες και επείγουσες συνθήκες της συγκυρίας. Η Επιτροπή ζήτησε να εγγυηθεί η Αγγλία τον επώδυνο συμβιβασμό που θα μετέτρεπε τους Έλληνες σε φόρου υποτελείς στους Οθωμανούς.
Στη διάρκεια της κυβερνητικής θητείας του Καποδίστρια, ο Τσαμαδός διετέλεσε μέλος της Γερουσίας από τον Νοέμβριο του 1829, ενώ ανέλαβε και τα καθήκοντα του προέδρου του σώματος τον Ιούνιο του 1830, μετά την παραίτηση του Γεωργίου Σισίνη. Παρέμεινε έως το τέλος αφοσιωμένος στον Καποδίστρια. Μάλιστα, τον Δεκέμβριο του 1831, μετά από τη δολοφονία του κυβερνήτη, εξελέγη πρόεδρος της Ε΄ Εθνοσυνέλευσης η οποία διεξήχθη στο Άργος (5-9 Δεκεμβρίου 1831) και το Ναύπλιο (15 Δεκεμβρίου 1831 - 17 Μαρτίου 1832) και ανακήρυξε ως «πρόεδρο της ελληνικής κυβερνήσεως» τον Αυγουστίνο Καποδίστρια. Ο Τσαμαδός ήταν από εκείνους που προσπάθησαν –παρά τη δυσμενή συγκυρία– να αποτρέψουν τον επερχόμενο εμφύλιο πόλεμο. Πολιτεύτηκε πάντοτε με πνεύμα επιείκειας και πειθούς έναντι των συνταγματικών, των πολιτικών δηλαδή αντιπάλων της καποδιστριακής παράταξης. Αργότερα, από τον Σεπτέμβριο του 1835, υπήρξε μέλος του Συμβουλίου της Επικρατείας που ίδρυσε ο Όθωνας.
Παραπομπές
Κατηγορία:Έλληνες πληρεξούσιοι
Κλάδοι της επιστήμης
Οι κύριοι κλάδοι της επιστήμης συνήθως διαχωρίζονται σε δύο μεγάλες ομάδες: τις κοινωνικές επιστήμες που μελετούν την ανθρώπινη συμπεριφορά και τις κοινωνίες καθώς και τις φυσικές επιστήμες που μελετούν τα φυσικά φαινόμενα. Αυτές οι ομάδες είναι εμπειρική φυσική, που σημαίνει ότι η γνώση πρέπει να βασίζεται σε αισθητά φαινόμενα και να είναι δυνατόν να μπορεί να ελεγχθεί για την ορθότητά της
Φυσικές επιστήμες
Οι φυσικές επιστήμες είναι ένας κλάδος της επιστήμης που επιχειρεί να αποσαφηνίσει τους κανόνες που ελέγχουν τον φυσικό κόσμο μέσω της εφαρμογής εμπειρικών και επιστημονικών μεθόδων για την μελέτη του διαστήματος. Ο όρος φυσικές επιστήμες χρησιμοποιείται για τον διαχωρισμό τους από τις κοινωνικές επιστήμες, οι οποίες εφαρμόζουν τις επιστημονικές μεθόδους για την μελέτη της ανθρώπινης συμπεριφοράς και των κοινωνικών μοτίβων,τις κλασικές σπουδές που χρησιμοποιούν κριτική και αναλυτική προσέγγιση για την μελέτη της ανθρώπινης κατάστασης και τις επίσημες επιστήμες.
Φυσική επιστήμη
Η φυσική επιστήμη είναι ένας όρος για τους κλάδους των φυσικών επιστημών και τις επιστήμες που μελετούν μη ζωντανά συστήματα σε αντίθεση με τις ζωικές επιστήμες.Ωστόσο ο όρος φυσικές συχνά δημιουργεί μια άθελη και κάπως αυθαίρετη διάκριση καθώς πολλοί κλάδοι της φυσικής επιστήμης μελετούν και βιολογικά φαινόμενα.Υπάρχει διαφορά μεταξύ της φυσικής επιστήμης και της φυσικής.
Φυσική
Η φυσική είναι μια από τις παλαιότερες ακαδημαϊκές αρχές ίσως η παλαιότερη με την συμπερίληψη της αστρονομίας. Κατά την διάρκεια των δύο προηγούμενων χιλιετηρίδων η φυσική ήταν μέρος της φυσικής φιλοσοφίας μαζί με την χημεία και συγκεκριμένους κλάδους των μαθηματικών και της βιολογίας αλλά κατά τη διάρκεια της Επιστημονικής επανάστασης τον 16ο αιώνα οι φυσικές επιστήμες αναδύθηκαν μέσω ειδικών ερευνητικών προγραμμάτων. Ορισμένοι ερευνητικοί κλάδοι είναι διεπιστημονικοί όπως η βιοφυσική και η κβαντική χημεία γεγονός που σημαίνει ότι τα όρια της φυσικής δεν είναι αυστηρά καθορισμένα. Οι νέες ιδέες στην φυσική συχνά εξηγούν τους θεμελιώδεις μηχανισμούς άλλων επιστημών καθώς και ανοίγουν νέους ερευνητικούς κλάδους στα μαθηματικά και τη φιλοσοφία.
Επιστήμη της Γης
Η επιστήμη της γης είναι ένας όρος που περιλαμβάνει όλες τις επιστήμες που σχετίζονται με τον πλανήτη Γη. Υπάρχουν απλουστευτικές και ολοκρατικές προσεγγίσεις στην επιστήμη της Γης. Ο κύριος τομέας της επιστήμης της Γης είναι η μελέτη της ατμόσφαιρας της υδρόσφαιρας των ωκεανών αλλά και της βιόσφαιρας.Τυπικά οι επιστήμονες που ασχολούνται με την επιστήμη της γης θα χρησιμοποιήσουν εργαλεία από τη φυσική, χημεία, βιολογία, γεωγραφία και μαθηματικά για να σχηματίσουν μια ποσοτική κατανόηση του τρόπου λειτουργίας της γης και πως εξελίχθηκε στην τωρινή της μορφή.
Οικολογία
Η οικολογία είναι η επιστημονική μελέτη των σχέσεων που έχουν οι ανθρώπινοι οργανισμοί μεταξύ τους καθώς και με το άβιο περιβάλλον στο οποίο ζουν. Θέμα ενδιαφέροντος των οικολόγων περιλαμβάνουν την σύνθεση, διανομή, ποσό, αριθμό και κατάσταση των οργανισμών στο οικοσύστημα.
Ωκεανογραφία
Ωκεανογραφία  ονομάζεται η επιστήμη η οποία ερευνά και μελετά τους ωκεανούς, τις θάλασσες και τις λίμνες, τον πυθμένα αυτών και τις ακτές που τα περιβάλλουν. Θεωρείται κλάδος της Γεωλογίας αλλά στην πραγματικότητα αποτελεί διεπιστημονικό πεδίο συνεργασίας πολλών επιστημονικών και τεχνικών κλάδων. Με την Ωκεανογραφία συμπληρώνεται η μελέτη της υδρόγειας σφαίρας έναντι της γεωγραφίας που υπό στενή έννοια μελετά τις ηπείρους.
Μετεωρολογία
Η μετεωρολογία έχει ως κύριο αντικείμενο την έρευνα της ατμόσφαιρας στο σύνολό της και των φαινομένων που συμβαίνουν σ΄ αυτή. Επειδή τα φαινόμενα που επηρεάζουν την καθημερινή μας ζωή είναι εκείνα που συμβαίνουν στο κατώτερο στρώμα της ατμόσφαιρας, που παρατηρούνται δηλαδή ως «τροπές», ως μεταβλητές αυτού του στρώματος, ονομάσθηκε αυτό τροπόσφαιρα. Επειδή όμως τα φαινόμενα αυτά και οι αρχαίοι Έλληνες τα ονόμαζαν «μετέωρα» για αυτό και η επιστήμη που τα μελετά ονομάστηκε Μετεωρολογία και τα φαινόμενα Μετεωρολογικά φαινόμενα.Τα σημαντικότερα αυτών των φαινομένων είναι η ατμοσφαιρική πίεση, οι μεταβολές της θερμοκρασίας, οι μετακινήσεις αερίων μαζών, η εξάτμιση, η υγρασία, ο σχηματισμός και η εξέλιξη των νεφών, η συμπύκνωση και υγροποίηση των υδρατμών, τα ατμοσφαιρικά κατακρημνίσματα, καθώς και οι μορφές απόθεσης.
Βιολογία
Πρόκειται για την επιστήμη που μελετά τη δομή και τη λειτουργία των εμβίων οργανισμών, συμπεριλαμβανομένου του ανθρώπου, σε φυσιολογικές και παθολογικές καταστάσεις. Ασχολείται με τα γνωρίσματα και τη συμπεριφορά των οργανισμών, εξετάζει πώς δημιουργούνται τα είδη και τα μεμονωμένα μέλη τους, μελετά δε τις αλληλεπιδράσεις μεταξύ τους και με το περιβάλλον.
Η Βιολογία περιλαμβάνει ένα ευρύ φάσμα επιμέρους επιστημονικών πεδίων που συχνά θεωρούνται ως ανεξάρτητες ειδικεύσεις. Στο σύνολό τους εξετάζουν το φαινόμενο της ζωής σε ευρεία κλίμακα. Ως επιστήμες που μελετούν έμβιους οργανισμούς (Life Sciences) η Γεωπονική, η Κτηνιατρική και η Ιατρική είναι εφαρμοσμένες Βιολογικές Επιστήμες. Εφαρμοσμένη Βιολογία Φυτών είναι η Γεωπονική, εφαρμοσμένη Βιολογία Ζώων είναι η Κτηνιατρική και εφαρμοσμένη Βιολογία Ανθρώπου η Ιατρική.
Ζωολογία
Η Ζωολογία (από τις λέξεις ζώο + λόγος) είναι ο κλάδος της βιολογίας που ασχολείται με τη μελέτη των ζώων.
Βοτανική
Βοτανική είναι η επιστημονική μελέτη του φυτικού βασιλείου. Μιας και ο κλάδος της βιολογίας απαντάται ως κύρια επιστήμη των φυτών ή ως φυτοβιολογία.
Κοινωνικές επιστήμες
Οι κοινωνικές επιστήμες είναι ο κλάδος των επιστημών που μελετούν την κοινωνία. Αυτές είναι οι εξής:Ανθρωπολογία, Αρχαιολογία, διαχείριση επιχειρήσεων , Επικοινωνία, Εγκληματολογία, Οικονομία, Εκπαίδευση, κυβέρνηση, Γλωσσολογία, διεθνείς σχέσεις, ψυχολογία, κοινωνιολογία, ιστορία και δίκαιο.
Ορτανσία
Η ορτανσία είναι δικοτυλήδονο φυτό, που ανήκει στην οικογένεια Υδραγγειοειδή (Hydrangeaceae). Το γένος Υδραγγεία (Hydrangea) περιλαμβάνει γύρω στα 25 είδη, που ευδοκιμούν στην Κεντρική και στην Ανατολική Ασία, κυρίως στην Κίνα και στις περιοχές των Ιμαλαΐων, όπως επίσης και στην αμερικανική ήπειρο. Καλλιεργείται ως διακοσμητικό φυτό. Είναι θαμνώδες, φυλλοβόλο φυτό. Έχει μεγάλα φύλλα μήκους έως 15 εκατοστά, σχήματος καρδιάς με οδοντωτή περιφέρεια. Οι ταξιανθίες της είναι πλούσιες, και σφαιρικές. Αποτελούνται από πολλά ροζ, κόκκινα, μοβ, μπλε και λευκά άνθη. Το χρώμα στα άνθη της καθορίζεται κυρίως από τη γενετική σύσταση του φυτού αλλά και από το έδαφος, όμως μία αλλαγή χρωματισμού μπορεί να επιτευχθεί και με διάφορους εμβολιασμούς.
Η ορτανσία καλλιεργείται ως καλλωπιστικό φυτό σε γλάστρες και κήπους. Στην Ιαπωνία αποξηραμένα πέταλα των ανθών προστίθενται στο τσάι δημιουργώντας την ποικιλία τσαγιού «ορτανσία».
Στην Ελλάδα η καλλιέργεια γίνεται κυρίως στην Αττική και το φυτό έρχεται σε ανθοπωλεία ανθισμένο σε γλάστρες από το χειμώνα μέχρι τον Μάιο.
Περιγραφή
Είναι ένας μικρός, θάμνος ύψους 0,40 εκ. έως 2,50 μ. Τα φύλλα είναι ωοειδή ή ελλειπτικά, αιχμηρά στην κορυφή πριονωτά, και έχουν μήκος 10-20 εκ. Τα άνθη είναι λευκά, μπλέ ή ρόδινα. Σχηματίζουν σφαιρικές, φοβοειδείς ή κορυμβόμορφες ταξιανθίες. Ευδοκιμεί σε διάφορα εδάφη, όχι όμως υγρά. Πολλαπλασιάζεται με μοσχεύματα. Κυριότεροι εχθροί της είναι το ωίδιο, ο μύκητας Ασκόχυτος και άλλα.
Καλλιέργεια
Η ορτανσία ανθίζει την άνοιξη, ενώ ο πολλαπλασιασμός της προκύπτει από μοσχεύματα, με την καλύτερη εποχή της να είναι μεταξύ Ιανουαρίου και Μαΐου. Απαραίτητο για την άνθισή της είναι να περάσει το φυτό για ένα διάστημα από χαμηλές θερμοκρασίες. Όπως συμπεραίνουμε, αντέχει στις χαμηλές θερμοκρασίες, ενώ το καλοκαίρι θα πρέπει να τη φυτέψουμε σε μέρος σκιερό, με δροσιά, μακριά από τον ζεστό ήλιο. Οι νέοι βλαστοί της ορτανσίας είναι ευαίσθητοι στον παγετό, γι'αυτό ας έχουμε το νου μας όταν το φυτό μας είναι σε μικρή ηλικία.
Το άνθος της ορτανσίας είναι εντυπωσιακό και μεγάλο, απαρτίζεται όμως από πολύ μικρά λουλουδάκια που κάνουν μια μεγάλη μπάλα. Αν αφαιρούμε με ένα ψαλιδάκι κάθε τόσο, κυρίως από τα πλαϊνά μέρη, μερικά από τα ανθάκια, τότε όσα μένουν θα γίνονται μεγαλύτερα, επειδή θα απορροφούν περισσότερα θρεπτικά στοιχεία. Αυτό λοιπόν θα έχει ως αποτέλεσμα εντονότερα και μεγαλύτερα άνθη. Το κλάδεμα ανθοφορίας της ορτανσίας γίνεται όταν το φυτό μας είναι σε ηλικία ενός έτους, ενώ δε χρειάζεται κλάδεμα διαμόρφωσης, μιας και το σχήμα του άνθους είναι σφαιρικό από τη φύση του. Τα γέρικα και ξερά κλαδιά της θα πρέπει να αφαιρούνται, ενώ τυχόν κιτρίνισμα στα φύλλα τη στιγμή όμως που οι γραμμές σε αυτά παραμένουν πράσινες, ερμηνεύεται ως έλλειψη σιδήρου λόγω των πολλών νερών. Σε αυτή την περίπτωση μειώνουμε το νερό στο πότισμα και εφοδιαζόμαστε σίδηρο από ένα γεωπονικό κατάστημα. Τέλος, φροντίστε να προσθέστε κάποιο λίπασμα πλούσιο σε οργανικά και ιχνοστοιχεία.
Εξωτερικοί σύνδεσμοι
https://anthemionflowers.gr/attica_el/blog/post/ortansia/ Κατηγορία:Καλλωπιστικά φυτά Κατηγορία:Υδραγγειοειδή Κατηγορία:Χλωρίδα της Ανατολικής Ασίας Κατηγορία:Άνθη Κατηγορία:Γένη φυτών Κατηγορία:Χλωρίδα της Ινδίας
Πάμφυλος (πλοίο)
Για το είδος και την ονομασία αυτού του τύπου πλοίου υπάρχουν πληροφορίες που όμως αντιφάσκουν μεταξύ τους. Στην εποχή του Κωνσταντίνου του Πορφυρογέννητου ο Πάμφυλος είχε 120 έως 140 κωπηλάτες και συνεπώς θα πρέπει να ήταν σε μήκος μικρότερος του Δρόμωνα που είχει 300 κωπηλάτες. Αντίθετα ο Λέων Γ΄ ο Ίσαυρος θεωρεί τον Πάμφυλο ανώτερο του Δρόμωνα και ως καταλληλότερο για ναυαρχίδα του "Δρουγγαρίου των Πλοΐμων", (του μετέπειτα λεγόμενου Αμιράλιου), πιθανώς επιχειρησιακά. Κατά το 10ο αι. η ναυαρχίδα του βυζαντινού στόλου ήταν, πράγματι, πάμφυλος. Το πλήρωμά τους αποτελούσαν επιλεγμένοι πολεμιστές.
Διαφωνία, όμως, υπάρχει και ως προς τη καρταγωγή του όνόματος του πλοίου αυτού. Άλλοι το αποδίδουν στη Παμφυλία όπου εκεί και από τη ξυλεία της περιοχής ναυπηγούνταν, και άλλοι από το γεγονός ότι το πλήρωμα αυτού του τύπου συγκροτούνταν από ανθρώπους διαφόρων φυλών.
Βιβλιογραφία
Κατηγορία:Τύποι πλοίων Κατηγορία:Βυζαντινό ναυτικό
Δημήτρης Μισιακός
Ο Δημήτρης Μισιακός (Αθήνα, 13 Οκτωβρίου 1982) είναι Έλληνας πρώην διεθνής καλαθοσφαιριστής και νυν προπονητής καλαθοσφαίρισης. Με ύψος 2,04 μέτρα αγωνιζόταν στη θέση του πάουερ φόργουορντ.
Σταδιοδρομία
Το καλοκαίρι του 1999, ο Μισιακός αποχώρησε από τον Άρη Πετρούπολης και έκανε το μεγάλο βήμα στην καριέρα του παίρνοντας μεταγραφή στην ΑΕΚ. Στην ομάδα των Αθηνών, ο Μισιακός παρέμεινε για δύο χρόνια έχοντας καταφέρει να κερδίσει ένα Κύπελλο Σαπόρτα (2000) και δύο Κύπελλα Ελλάδας (2000, 2001).
Το 2001, ο Μισιακός αποφάσισε να αφήσει την ΑΕΚ και να μεταγραφεί στην τοπική ομάδα του Αλίμου, στον οποίο παρέμεινε για μόλις ένα χρόνο καθώς το 2002 μετεγγράφη στον Απόλλωνα Πατρών, στον οποίο παρέμεινε επίσης για ένα έτος.
Την περίοδο 2004-2005 αγωνίστηκε με τον Ολυμπιακό Πειραιώς, με τον οποίο ωστόσο δεν κατάφερε να κατακτήσει κάποιο τίτλο. Στην ομάδα του Πειραιά, ο Μισιακός είχε την ευκαιρία να αγωνιστεί με σπουδαίους παίκτες όπως οι ΝΒΑερ Ρότζερ Μέισον και Λαβόρ Ποστέλ αλλά και με σημαντικούς Έλληνες καλαθοσφαιριστές όπως οι: Νίκος Παπανικολόπουλος, Άγγελος Κορωνιός και Γιώργος Πρίντεζης.
Το 2005 ο Μισιακός αποφάσισε να αφήσει για πρώτη φορά στην καριέρα του την Ελλάδα και να ταξιδέψει στην Ουγγαρία για λογαριασμό της MAFC Ουτζμπούντα, στην οποία παρέμεινε για μόλις ένα χρόνο. Το 2006 αποφάσισε να αποσυρθεί από την ενεργό δράση σε ηλικία μόλις 24 ετών και να συνεχίσει την ενασχόλησή του με το μπάσκετ από το πόστο του προπονητή.
Διεθνείς συμμετοχές
Ο Δημήτρης Μισιακός υπήρξε μέλος της ελληνικής Εθνικής ομάδας μπάσκετ όλων των επιπέδων (Νέων, Εφήβων, Ανδρών). Έχει συμμετάσχει μεταξύ άλλων στο Πανευρωπαϊκό Πρωτάθλημα Καλαθοσφαίρισης Νέων του 2002 ενώ έχει ένα αργυρό μετάλλιο σε Μεσογειακούς Αγώνες (2001) καθώς επίσης και ένα χάλκινο μετάλλιο σε Πανευρωπαϊκό Εφήβων (2000).
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Έλληνες προπονητές καλαθοσφαίρισης Κατηγορία:Πάουερ φόργουορντ Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Εθνικής Ελλάδας Κ19 Κατηγορία:Καλαθοσφαιριστές Εθνικής Ελλάδας Κ17 Κατηγορία:Καλαθοσφαιριστές ΑΕΚ Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Τρικάλων BC Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές ουγγρικών συλλόγων Κατηγορία:Προπονητές καλαθοσφαίρισης Ένωσης Ιλίου Κατηγορία:Προπονητές καλαθοσφαίρισης Α.Ε. Χολαργού Κατηγορία:Προπονητές καλαθοσφαίρισης Κολοσσού Ρόδου
Κλίμεντ Μπογιατζίεφ
Ο Κλίμεντ Μπογιατζίεφ (βουλγάρικα Климент Бояджиев - 15 Απριλίου 1861-15 Ιουλίου 1933) ήταν Βούλγαρος Στρατηγός κατά τη διάρκεια των Βαλκανικών Πολέμων και του Πρώτου Παγκοσμίου Πολέμου.
Γεννήθηκε στην Οχρίδα, όπου φοίτησε στο δημοτικό. Μετά την απελευθέρωση της Βουλγαρίας το 1878, ο Μπογιάντζιεβ μετακόμησε στη Σόφια. Το 1883 αποφοίτησε από τη Στρατιωτική Σχολή της Σόφιας και το 1895 αποφοίτησε από την Στρατιωτική Ακαδημία του Τορίνο (Ιταλία) με άριστους βαθμούς.
Κατά την διάρκεια του πολέμου με τη Σερβία το 1885, εργάστηκε στο επιτελείο του Δυτικού Σώματος. Διακρίθηκε στη μάχη του Λούλε Μπούργκας κατά τη διάρκεια του Πρώτου Βαλκανικού Πολέμου ως διοικητής της 4ης Μεραρχίας Πεζικού Πρέσλαβ. Την περίοδο 22 Αυγούστου-1 Σεπτεμβρίου 1913, ο Μπογιάντζιεβ τέλεσε τα καθήκοντα του Υπουργού Πολέμου. Κατά τη διάρκεια του Πρώτου Παγκοσμίου Πολέμου, ήταν διοικητής της 1ης Βουλγαρικής Στρατιάς που νίκησε τους Σέρβους στην επίθεση στον Μοράβα και στην επίθεση στο Κόσοβο. Ο Μπογιατζίεφ παρέμεινε στη θέση αυτή μέχρι τις 25 Σεπτεμβρίου 1916, όταν ανακλήθηκε στην εφεδρεία. Ο στρατηγός έλαβε τέσσερα βουλγαρικά μετάλλια για ανδρεία και θάρρος, καθώς και ένα ρωσικό. Μετά τον πόλεμο, μεταξύ του 1918 και του 1923, έζησε ως μετανάστης στη Γερμανία.
Επίσης, ο Μπογιατζίεφ έφτιαξε τον ανάγλυφο χάρη της Βουλγαρίας το 1902.
Ο Κλίμεντ Μπογιατζίεφ πέθανε στη Σόφια το 1933.
Εξωτερικοί σύνδεσμοι
Κατηγορία:Βούλγαροι στρατιωτικοί Κατηγορία:Στρατιωτικοί των Βαλκανικών Πολέμων κατηγορία:Βούλγαροι πρόσωπα του Α΄ Παγκοσμίου Πολέμου Κατηγορία:Υπουργοί της Βουλγαρίας Κατηγορία:Βούλγαροι Μακεδόνες
Φραντσέσκο Ντάντολο
thumb|right|200px|Χρυσό νόμισμα του Φραντσέσκο Ντάντολο Ο Φραντσέσκο Ντάντολο (Ιταλικά : Francesco Dandolo, πέθανε το 1339) ήταν ο 52ος Δόγης της Βενετίας (1329 - 1339). Την περίοδο της ηγεμονίας του η Δημοκρατία της Βενετίας επεκτάθηκε σημαντικά στην Ιταλική χερσόνησο. Τα μέλη του Οίκου των Ντάντολο ήταν πρωταγωνιστές στην ιστορία της Βενετίας από τον 12ο μέχρι τον 15ο αιώνα. Ιστορικές αναφορές παραπέμπουν την παρουσία της στον 11ο αιώνα, ενώ θεωρείται από τις αρχαιότερες οικογένειες στην Βενετία, αν και δεν παρουσιάζεται ως ιδρυτική. Τρία ακόμα μέλη της οικογένειας ανέβηκαν στην θέση του δόγη, οι Τζοβάνι Ντάντολο, Αντρέα Ντάντολο και Ενρίκο Ντάντολο. Δυο γυναίκες μέλη της οικογένειας παντρεύτηκαν επίσης δόγηδες: η Τζοβάνα Ντάντολο παντρεύτηκε τον Πασκουάλε Μαλιπιέρο και η Ζίλια Ντάντολο τον Λορέντσο Πρίουλι. Ο Φραντσέσκο Ντάντολο παντρεύτηκε την Ελισάβετ Κονταρίνι και απέκτησε τρία παιδιά.
Σύγκρουση με την Βερόνα
Ο Φραντσέσκο Ντάντολο ήταν από τους κορυφαίους Βενετούς διπλωμάτες με πλήθος από αποστολές στον πάπα Κλήμη Ε΄ και τον αντίπαπα Ιωάννη ΚΒ΄ που μετακίνησε την έδρα στην Αβινιόν. Ονομάστηκε περιπαιχτικά "Σκύλος", επειδή εμφανίστηκε στον πάπα με μια αλυσίδα στο λαιμό για να τον παρακαλέσει να ακυρώσει τους αφορισμούς της Αγίας Έδρας στη Βενετία. Την εποχή που κυβέρνησε έδειξε έντονες στρατιωτικές ικανότητες στις μάχες με τους Οθωμανούς στις προσπάθειες τους να κυριαρχήσουν στην Ανατολική Μεσόγειο τους επόμενους αιώνες. Οι Βενετοί είχαν βίαιες συγκρούσεις με τον άρχοντα της Βερόνα Μαστίν Β΄ ντέλα Σκάλα που συνέχιζε την επεκτατική πολιτική του θείου του Κανγκράντε ντέλα Σκάλα με τις ίδιες φιλοδοξίες. Οι Βενετοκρατούμενες Μπελούνο και Βιτσέντζα απειλήθηκαν από την Βερόνα, αλλά η Βενετία δεν αντέδρασε μέχρι την στιγμή που κατάφερε να ελέγξει τους εμπορικούς δρόμους με την ίδρυση μιας βάσης στην Κιότζα. Η Βενετία προχώρησε σε συμμαχία με τη Φλωρεντία, την Περούτζα, τη Σιένα και τη Μπολόνια για να αντιμετωπίσει την απειλή της Βερόνας.
Νίκες και κέρδη
Η Βενετία σε αντίθεση με την συνήθη τακτική δεν στρατολόγησε μισθοφόρους, αλλά έκανε επιστράτευση όλων των πολιτών από 20 μέχρι 60 ετών, κατορθώνοντας έτσι να συγκεντρώσει 40.000 άντρες. Οι μάχες στην ευρύτερη περιοχή του Σκάλινγκερ ξεκίνησαν με αμφίρροπα αποτελέσματα και από τις δυο πλευρές αλλά τελικά ο Μαστίνο ηττήθηκε. Μετά από σκληρές διαπραγματεύσεις οι δυο πλευρές έκλεισαν ειρήνη τον Μάρτιο του 1337, ενώ οι στρατιώτες πρόλαβαν στο μεταξύ να επιστρέψουν στις πόλεις τους και να ανακτήσουν τα εδάφη τους. Η Βενετία κέρδισε πολλά προνόμια ελεύθερου εμπορίου στις αμφισβητούμενες περιοχές. Ο Μαστίνο δυσαρεστημένος από την συνθήκη ζήτησε την επέμβαση του αυτοκράτορα Λουδοβίκου Δ΄ της Βαυαρίας, αλλά και ο Λουδοβίκος τάχθηκε υπέρ της Βενετίας που πήρε επιπλέον τη Μέστρε. Η ειρήνη επικυρώθηκε στην Βασιλική του Αγίου Μάρκου (24 Ιανουαρίου 133). Το Τρεβίζο πήγε στην Βενετία, η Φλωρεντία δέχτηκε πολλά κάστρα αλλά όχι την πόλη της Λούκκα, κάτι που την δυσαρέστησε έντοναμε αποτέλεσμα να ακολουθήσει πόλεμος ανάμεσα στη Βενετία και την Φλωρεντία. Ο Φραντσέσκο Ντάντολο πέθανε στην εορτή των Αγίων Πάντων (1339) και τάφηκε στη Σάντα Μαρία Γκλοριόζα ντέι Φράρι.
Δείτε επίσης
Κατηγορία:Δόγηδες της Βενετίας Κατηγορία:Οίκος των Ντάντολο
Θερινοί Ολυμπιακοί Αγώνες 2028
Οι Θερινοί Ολυμπιακοί Αγώνες 2028, (αγγλικά: The 2028 Summer Olympic games) επίσημα γνωστοί ως Αγώνες της 34ης Ολυμπιάδας, (Aγγλικα: The Games of the XXXIV Olympiad) κοινώς γνωστοί ως LA 2028 / Λος Άντζελες 2028, θα είναι μια διεθνής αθλητική εκδήλωση που θα γίνει από τις 21 Ιουλίου έως τις 6 Αυγούστου 2028 στο Λος Άντζελες της Καλιφόρνια. Θα είναι οι πρώτοι Θερινοί Ολυμπιακοί Αγώνες που θα πραγματοποιηθούν στις ΗΠΑ μετά τους Θερινούς Ολυμπιακούς Αγώνες του 1996 στην Ατλάντα της Τζωρτζια. Θα είναι οι πρώτοι θερινοί ολυμπιακοί αγώνες του 21ου αιώνα που θα διεξαχθούν στις Ηνωμένες Πολιτείες.
Η διαδικασία για την υποβολή αιτήσεων για τις υποψήφιες πόλεις είχε αρχικά προγραμματιστεί να ξεκινήσει το 2019 με τη νικητήρια πόλη να ανακοινώνεται το 2021. Ωστόσο, μετά την αποχώρηση κάποιων υποψήφιων πόλεων για τους Χειμερινούς Ολυμπιακούς Αγώνες 2022 και τους Θερινούς Ολυμπιακούς Αγώνες 2024, η ΔΟΕ αποφάσισε τον Ιούλιο 2017 να ανακοινώσει ταυτόχρονα την ανάθεση των Ολυμπιακών Αγώνων του 2024 και του 2028. Στις 31 Ιουλίου 2017 ανακοινώθηκε, μέσω μιας επίσημης ανακοίνωσης, από τη ΔΟΕ ότι το Λος Άντζελες θα αναλάμβανε τους Ολυμπιακούς Αγώνες του 2028 με μια πρόσθετη χρηματοδότηση ύψους $1,8 δις, γεγονός που επέτρεψε στο Παρίσι να επιβεβαιώσει ότι θα είναι η οικοδέσποινα πόλη των Ολυμπιακών Αγώνων του 2024. Και οι δυο πόλεις ανακοινώθηκαν ως οι νικητές για τους αντίστοιχους Ολυμπιακούς Αγώνες που τους ανατέθηκαν κατά την 131η Σύνοδο της ΔΟΕ στη Λίμα του Περού στις 13 Σεπτεμβρίου 2017. Η υποψηφιότητα του Λος Άντζελες επαινέθηκε από την ΔΟΕ επειδή χρησιμοποίησε έναν αρκετά υψηλό αριθμό δυνατοτήτων και επειδή βασίστηκε σε κρατική χρηματοδότηση.
Αυτή θα είναι η τρίτη φορά που το Λος Άντζελες θα φιλοξενήσει Θερινούς Ολυμπιακούς Αγώνες και έγινε η πρώτη αμερικανική πόλη και η τρίτη παγκοσμίως, μετά το Λονδίνο (1908, 1948, 2012) και το Παρίσι (1900, 1924, 2024) που θα έχει φιλοξενήσει την διοργάνωση τρεις φορές. Αυτοί θα είναι οι πέμπτοι Θερινοί Ολυμπιακοί Αγώνες που θα διεξαχθούν στις Ηνωμένες Πολιτείες μετά τους Ολυμπιακούς Αγώνες στο Σεντ Λουίς (1904), στο Λος Άντζελες (1932), στο Λος Άντζελες (1984) και στην Ατλάντα (1996). Θα είναι επίσης οι τέταρτοι Ολυμπιακοί Αγώνες που θα πραγματοποιηθούν στην Καλιφόρνια και οι ένατοι Ολυμπιακοί Αγώνες που θα πραγματοποιηθούν συνολικά στις ΗΠΑ (οι 4 Χειμερινοί Ολυμπιακοί Αγώνες ήταν στο Lake Placid 1932, Squaw Valley 1960, Lake Placid 1980 και Salt Lake City 2002).
Διαδικασία υποψηφιοτήτων
Στις 16 Σεπτεμβρίου 2015 η ΔΟΕ ανακοίνωσε την έναρξη της διαδικασίας υποψηφιοτήτων και τις πέντε υποψήφιες πόλεις για τους ΟΑ του 2024 : Ρώμη, Παρίσι, Βουδαπέστη, Αμβούργο, Λος Άντζελες. Η Βουδαπέστη, το Αμβούργο και η Ρώμη απέσυραν τελικά τις υποψηφιότητές τους, αφήνοντας μοναδικούς υποψηφίους το Λος Άντζελες και το Παρίσι. Μια παρόμοια κατάσταση είχε ήδη συμβεί κατά την υποβολή των υποψηφιοτήτων για τους Χειμερινούς Ολυμπιακούς Αγώνες του 2022 όταν η Κρακοβία, το Λβιβ, το Όσλο και η Στοκχόλμη αποχώρησαν και απέμειναν μοναδικοί υποψήφιοι το Πεκίνο και το Αλμάτι, με το Πεκίνο να ανακηρύσσεται τελικά ο νικητής. Στις 3 Απριλίου 2017, κατά την Σύνοδο της ΔΟΕ στη Δανία, οι αξιωματούχοι των Ολυμπιακών Αγώνων συναντήθηκαν με τις επιτροπές τόσο του Λος Άντζελες όσο και του Παρισιού για να συζητήσουν την πιθανότητα ανακοίνωσης δυο νικητών που θα φιλοξενήσουν τους Θερινούς Ολυμπιακούς Αγώνες του 2024.
Μετά την απόφαση να ανακοινωθούν ταυτόχρονα οι πόλεις υποδοχής των Ολυμπιακών Αγώνων του 2024 και του 2028, το Παρίσι θεωρήθηκε ότι ήταν ο καλύτερος οικοδεσπότης για τους Ολυμπιακούς Αγώνες του 2024. Στις 31 Ιουλίου 2017, η ΔΟΕ ανακοίνωσε ότι το Λος Άντζελες ήταν ο μοναδικός υποψήφιος για τους Αγώνες του 2028 και έτσι επιβεβαιώθηκε το Παρίσι ως η πόλη υποδοχής των Αγώνων του 2024. Στις 11 Αυγούστου 2017 το δημοτικό συμβούλιο του Λος Άντζελες ψήφισε ομόφωνα για την επικύρωση της υποψηφιότητας. Στις 11 Σεπτεμβρίου 2017, το Λος Άντζελες έλαβε την επίσημη έγκριση από την επιτροπή αξιολόγησης της ΔΟΕ. Στις 13 Σεπτεμβρίου 2017 το Λος Άντζελες παρέλαβε επίσημα τους ΟΑ 2028 μετά από μια ομόφωνη ψηφοφορία από τη ΔΟΕ. Στις 16 Οκτωβρίου 2017 το Λος Άντζελες 2028 έλαβε την επίσημη υποστήριξη από την Καλιφόρνια. Στις 29 Αυγούστου 2018 οι αξιωματικοί των ΟΑ έφτασαν στο Λος Άντζελες για μια διήμερη επίσκεψη που περιλάμβανε συναντήσεις με τοπικούς διοργανωτές και μια ξενάγηση στις σύγχρονες εγκαταστάσεις της πόλης.
Στις 9 Οκτωβρίου 2018 ένα κίνημα με το όνομα ΟΧΙ Ολυμπιακοί Αγώνες στο Λος Άντζελες δημοσίευσε τα αποτελέσματα μιας δημοσκόπησης, σύμφωνα με την οποία το 45% των κατοίκων του Λος Άντζελες και το 47% των κατοίκων όλης της Καλιφόρνιας αντιτάσσονται στην διεξαγωγή των Θερινών Ολυμπιακών Αγώνων 2028 στο Λος Άντζελες. Μια διαφορετική δημοσκόπηση, ωστόσο, υποστηρίζει ότι πάνω από το 88% των κατοίκων του Λος Άντζελες είναι υπέρ της διεξαγωγής των Ολυμπιακών και Παραολυμπιακών Αγώνων του 2028 στην πόλη.
Επιλογή της οικοδέσποινας πόλης
Το Λος Άντζελες επιλέχθηκε ως η οικοδέσποινα πόλη των Θερινών Ολυμπιακών Αγώνων 2028 στην 131η Σύνοδο της ΔΟΕ στην Λίμα του Περού στις 13 Σεπτεμβρίου 2017. Οι τρεις Αμερικανοί μέλη της ΔΟΕ (Ανίτα ντεΦραντζ, Άντζελα Ρουτζιέρο και Λάρυ Προμπστ) δεν ψήφισαν σε αυτή την εκλογή σύμφωνα με το Ολυμπιακό Καταστατικό. Αυτή ήταν η τρίτη φορά που το Λος Άντζελες επιλέχθηκε ως πόλη υποδοχής των Ολυμπιακών Αγώνων χωρίς να αντιμετώπισε ιδιαίτερο ανταγωνισμό κατά τη διαδικασία υποβολής και ψηφοφορίας, ακολουθώντας παρόμοια διαδικασία το 1932 και το 1984 (είναι η μόνη πόλη που διατηρεί αυτή τη διάκριση).
Το Λος Άντζελες είχε επίσης υποβάλλει υποψηφιότητα για τους Θερινούς Ολυμπιακούς Αγώνες του 1924, του 1928, του 1948, του 1952, του 1956, του 1976 και του 1980 αλλά έχασε από το Παρίσι, το Άμστερνταμ, το Λονδίνο, το Ελσίνκι, τη Μελβούρνη, το Μόντρεαλ και τη Μόσχα αντίστοιχα. Πιο πρόσφατα, το Λος Άντζελες είχε καταθέσει αίτηση ως η υποψήφια πόλη των ΗΠΑ για τους Θερινούς Ολυμπιακούς Αγώνες του 2016, αλλά η Ολυμπιακή Επιτροπή των ΗΠΑ επέλεξε το Σικάγο ως τον εκπρόσωπο της χώρας στην υποψηφιότητα για εκείνους τους Αγώνες.
Κατασκευή και ανακαίνιση των χώρων
thumb|Los Angeles Memorial Coliseum. thumb|Φωτογραφία από αέρος του SoFi Stadium στο Hollywood Park το 2019.
Παρόλο που οι περισσότερες οικοδέσποινες πόλεις έχουν μια προθεσμία επτά χρόνων για να προετοιμαστούν για τους Ολυμπιακούς Αγώνες, το Λος Άντζελες θα έχει στη διάθεσή του τέσσερα επιπλέον χρόνια, χαρίζοντας στην πόλη αυτή συνολικά έντεκα χρόνια προετοιμασιών. Η υποψηφιότητα του Λος Άντζελες εξαρτιόταν από μια πλειονότητα υφιστάμενων χώρων ; άλλοι χώροι, που είναι ήδη υπό κατασκευή, είχαν σχεδιαστεί να κατασκευαστούν ανεξάρτητα από τη διεξαγωγή των Ολυμπιακών Αγώνων. Το στάδιο Banc of California, που άνοιξε το 2018 ως η έδρα του Los Angeles FC, θα φιλοξενήσει το ποδόσφαιρο και διάφορα αθλήματα του στίβου. Το SoFi Stadium, έδρα των Los Angeles Rams και των Los Angeles Chargers μέχρι την ολοκλήρωσή του το 2020, θα φιλοξενήσει την τελετή έναρξης, το ποδόσφαιρο και την τοξοβολία. Την περίοδο που το Λος Άντζελες κέρδισε την διοργάνωση των Ολυμπιακών Αγώνων 2028, είχε προταθεί μια νέα αρένα στο Ίνγκλεγουντ. Όμως, αυτός ο χώρος δεν έχει ακόμα επιβεβαιωθεί και δεν έχει ακόμα αναφερθεί ως πιθανός ολυμπιακός χώρος υποδοχής.
Το Los Angeles Memorial Coliseum υποβλήθηκε σε ένα πρόγραμμα πλήρους ανακαίνισης και αποκατάστασης από το 2017 έως το 2019. Εγκαταστάθηκαν νέοι χώροι για τον Τύπο και νέοι χώροι για τις ομάδες. Αυτές οι αλλαγές μείωσαν την χωρητικότητα του σταδίου από 93.607 σε 78.467. Ως χώρος υποδοχής του στίβου, οι μελλοντικές αλλαγές περιλαμβάνουν την επανεγκατάσταση όλων των δομών του στίβου.
Υποδομές
thumb|Τρένο της γραμμής Metro Expo στο κέντρο του Λος Άντζελες.
Το 2019, η γραμμή του μετρό Crenshaw/LAX άνοιξε τις πόρτες της, ενώ ολοκληρώθηκε πλήρως το 2021. Μόλις ολοκληρώθηκε, συνδέει την επαρχία Crenshaw, το Inglewood και το Wetchester. Η ίδια γραμμή του μετρό θα συνδέεται, με την μορφή διάβασης, με την γραμμή του μετρό που συνδέει το Αεροδρόμιο του Λος Άντζελες με την 96η οδό. Η κατασκευή αυτής της διάβασης θα επιταχυνθεί προκειμένου να ολοκληρωθεί πριν τους Ολυμπιακούς Αγώνες του 2028, με αναμενόμενη ημερομηνία ολοκλήρωσής της το 2023. Η διάβαση ξεκίνησε να κατασκευάζεται στις αρχές 2018 και η γραμμή του μετρό Crenshaw είναι ολοκληρωμένη κατά 75% (μέχρι τον Μάρτιο του 2018).
Ενώ αρκετές βελτιώσεις στις υποδομές είχαν προγραμματιστεί ανεξάρτητα από το συνολικό ποσό της ολυμπιακής υποψηφιότητας του Λος Άντζελες, η επέκταση της Μωβ Γραμμής του μετρό θα επιταχυνθεί για να εξυπηρετήσει του ΟΑ 2028, με αναμενόμενη ημερομηνία ολοκλήρωσής της το 2024. Η πρώτη φάση των έργων θα περιλαμβάνει την επέκταση της Μωβ Γραμμής από τον σταθμό Wilshire/Western στην νέο σταθμό Wilshire/Λεωφόρος La Cienega. Αυτή η φάση έργων θα ολοκληρωθεί το 2023. Στην δεύτερη φάση θα επεκταθεί η μωβ γραμμή μέχρι την Century City ; έργο που θα γίνει έως το 2025. Η τρίτη και τελευταία φάση θα περιλαμβάνει την επέκταση της γραμμής του μετρό μέχρι το Ιατρικό Κέντρο του Δυτικού Λος Άντζελες στο Westwood, με την ολοκλήρωση του έργου να τοποθετείται το 2026. Η τρίτη φάση θα περιλαμβάνει και έναν σταθμό που θα ενώνει την πανεπιστημιούπολη UCLA, το Ολυμπιακό Χωριό και το Pauley Pavilion με το κέντρο του Λος Άντζελες. Προς το παρόν, οι φάσεις ένα και δυο βρίσκονται στο στάδιο της κατασκευής κι η φάση τρία έλαβε την χρηματοδότηση τον Σεπτέμβριο 2018. Η κατασκευή της φάσης τρία ξεκίνησε στα τέλη 2019 και θα ολοκληρωθεί το 2026.
Η γραμμή του μετρό που θα συνδέει διάφορες περιοχές με το κέντρο του Λος Άντζελες ολοκληρώθηκε το 2021. Το έργο θα συνδέει την γραμμή Metro Gold με την γραμμή Metro Expo, που συνδέει ήδη το κέντρο της Σάντα Μόνικα με το Εκθεσιακό Πάρκο και το κέντρο του Λος Άντζελες. Αυτή η γραμμή θα επιτρέψει την άμεση εξυπηρέτηση της Σάντα Μόνικα με το ανατολικό Λος Άντζελες. Επιπλέον, θα συνδεθούν η Μπλε Γραμμή του μετρό με την Χρυσή Γραμμή του μετρό, που συνδέουν την περιοχή Long Beach με την κοιλάδα San Gabriel μέσω του κέντρου της πόλης.
Αυτές οι βελτιώσεις στις υποδομές χρηματοδοτούνται από το "Measure R" και από το "Measure M", φορολογικά μέτρα που εφαρμόζονται στην ευρύτερη περιοχή του Λος Άντζελες. Το Measure R επικυρώθηκε από τους ψηφοφόρους τον Νοέμβριο του 2008 και το Measure M επικυρώθηκε από τους ψηφοφόρους από τον Νοέμβριο του 2016.
Προϋπολογισμός
Τον Απρίλιο 2019, το συνολικό κόστος των ΟΑ εκτιμόταν πως άγγιζε τα $6,88 δις και τα χρήματα προέρχονταν από τον ιδιωτικό τομέα. Η ομοσπονδιακή κυβέρνηση θα καλύψει το κόστος της ασφάλειας διεξαγωγής των Αγώνων. Μια συμφωνία υπογράφηκε μεταξύ της LAOOC και του Τμήματος Ασφαλείας τον Φεβρουάριο 2020. Η ομοσπονδιακή κυβέρνηση δεν θα αναμειχθεί στην χρηματοδότηση των ίδιων των Αγώνων, δεδομένου ότι θα καλύψει μόνο το κόστος για την ασφάλεια της διεξαγωγής τους.
Χώροι υποδοχής
Με την τρέχουσα πολιτική της ΔΟΕ, οι χώροι υποδοχής που φέρουν εταιρικά ονόματα δεν θα μπορούν να χρησιμοποιούν το εταιρικό τους όνομα κατά την διάρκεια των ΟΑ.
Downtown Los Angeles Sports Park
thumb|right|Los Angeles Memorial Coliseum Olympic Cauldron thumb|right|Night view of Staples Center thumb|right|225px|Banc of California Stadium Το λεγόμενο Downtown Los Angeles πάρκο θα είναι τόπος συγκέντρωσης στο κέντρο του Λος Άντζελες. Ανάλογοι τόποι συγκέντρωσης θα είναι στο LA Live, στο πάρκο Exposition Park και στο Πανεπιστήμιο της Νότιας Καλιφόρνιας.
Valley Sports Park
The Valley Sports Park will be centered around the Sepulveda Dam in the San Fernando Valley.
South Bay Sports Park
thumb|250px|Dignity Health Sports Park Center
The South Bay Sports Park will be located on the campus of California State University, Dominguez Hills in Carson, California.
Long Beach Sports Park
thumb|250px|Long Beach
Westside
Various venues in the Westside of Los Angeles, CA.
thumb|right|Riviera Country Club thumb|right|The Forum
Χώροι υποδοχής του ποδοσφαίρου
thumb|right|225px|Rose Bowl thumb|right|225px|Levi's Stadium ([[San Francisco Bay area)]] According to the initial bid book for the Los Angeles 2024 Olympics, football venues are to be situated within Los Angeles and other parts of California, to be determined. According to the official website of the local organizing committee, eight venues are under consideration, all within California.
Τηλεοπτική Μετάδοση
Στις Ηνωμένες Πολιτείες, οι Ολυμπιακοί Αγώνες του 2028 θα μεταδοθούν από την NBC Universal, μετά την υπογραφή μακροπρόθεσμων συμφωνητικών με την ΔΟΕ μέχρι το 2032. Η Universal Studios Lot θα είναι ο χώρος από όπου θα μεταδοθούν οι ΟΑ σε όλο τον κόσμο. Επιπλέον, η NBC Universal και η οργανωτική επιτροπή Λος Άντζελες 2028 θα συντονίσουν τους χορηγούς των Ολυμπιακών Αγώνων.
Φραγκίσκη Κίνσκυ του Βχίνιτς & Τέτταου
Η Φραγκίσκη Κίνσκυ του Βχίνιτς & Τέτταου (Franziska Kinsky von Wchinitz und Tettau, 8 Αυγούστου 1813 - 5 Φεβρουαρίου 1881) ήταν η σύζυγος του Αλοΐσιου Β' του Λίχτενσταϊν.
Βιογραφία
Η Φραγκίσκη ντε Πάουλα Βαρβάρα Ρωμανή Βερνάρδα γεννήθηκε στις 8 Αυγούστου 1813 στη Βιέννη, και ήταν κόρη του Φραγκίσκου ντε Πάουλα Ιωσήφ Κίνσκυ του Βχίνιτς & Τέτταου και της Θηρεσίας του Βρμπνα και Φρόιντενταλ.
Πέθανε στις 5 Φεβρουαρίου 1881 σε ηλικία 67 ετών. Είναι θαμμένη στην Εκκλησία της Γεννήσεως της Θεοτόκου του Μπρνο.
Παραπομπές
Κατηγορία:Οίκος του Λίχτενσταϊν Κατηγορία:Γερμανοί ευγενείς
Δημογεροντείο
Το δημογεροντείο ήταν επίσημο αθηναϊκό κέντρο, κατά την εποχή της Τουρκοκρατίας, στο οποίο συνεδρίαζαν καθημερινά οι δημογέροντες της πόλης μαζί με τους επιτρόπους της πολιτείας, για να αποφασίσουν για τα ζητήματα που ενδιέφεραν το κοινό.
Το 1834, όταν η Αθήνα ορίστηκε πρωτεύουσα του κράτους, ως δημογεροντεία χρησιμοποιούνταν τα κελιά της σχολής Ντέκα.
Το 1835, το δημογεροντείο προάχθηκε σε δημαρχείο και μέσα σ'αυτό εγκαταστάθηκε η πρώτη δημοτική αρχή της πόλης της Αθήνας, με δήμαρχο τον Ανάργυρο Πετράκη.
Πηγές
Κατηγορία:Δήμος Αθηναίων Κατηγορία:Κυβέρνηση της Οθωμανικής Αυτοκρατορίας
Θεοφάνης
Κατηγορία:Αποσαφηνίσεις ονομάτων
Coraline: Το Σπίτι στην Ομίχλη
Coraline: Το Σπίτι στην Ομίχλη (αγγλικά: Coraline) είναι αμερικανική stop-motion τρισδιάστατη ταινία σκοτεινής φαντασίας, παραγωγής 2009. Βασίζεται στην ομώνυμη νουβέλα του Νιλ Γκάιμαν που κυκλοφόρησε το 2002. Την παραγωγή της ταινίας ανέλαβε η εταιρία Laika και τη διανομή η εταιρία Focus Features. Σκηνοθέτης και σεναριογράφος της ταινίας ήταν ο Χένρι Σέλικ. Η ταινία έκανε παγκόσμια πρεμιέρα στο Διεθνές Φεστιβάλ Κινηματογράφου του Πόρτλαντ. Κυκλοφόρησε ευρέως στους κινηματογράφους των Ηνωμένων Πολιτειών στις 6 Φεβρουαρίου 2009 και στους ελληνικούς κινηματογράφους στις 28 Μαΐου 2009. Η ταινία δημιουργήθηκε έχοντας τη συγκατάθεση και τη συνεργασία του Γκάιμαν.
Η ταινία έκανε εισπράξεις 16.85 εκατομμυρίων δολαρίων κατά τη διάρκεια του πρώτου Σαββατοκύριακου προβολής της, κατατάσσοντάς την τρίτη στο box office. Μέχρι το Σεπτέμβριο του 2009, η ταινία είχε έσοδα άνω των 120 εκατομμυρίων δολαρίων παγκοσμίως. Η ταινία κέρδισε το Βραβείο Annie Καλύτερης Μουσικής, Σχεδίου Χαρακτήρων και Σχεδιασμού Παραγωγής και ήταν υποψήφια για Όσκαρ και Χρυσή Σφαίρα Καλύτερης Ταινίας Κινουμένων Σχεδίων.
Πλοκή
Η Κόραλαϊν Τζόουνς μετακομίζει με τη μητέρα και τον πατέρα της από την άνετη ζωή της στην πόλη Πόντιακ του Μίσιγκαν στο Ροζ Παλάτι, ένα ερειπωμένο διαμέρισμα τριών υπνοδωματίων ενός κτιρίου στην πόλη Άσλαντ του Όρεγκον. Στο κτίριο κατοικούν επίσης οι συνταξιούχες ηθοποιοί Δεσποινίδες Σπινκ Και Φόρσιμπολ και ο εκκεντρικός Ρώσος ακροβάτης Κύριος Μπομπίνσκι. Με τους γονείς της να εργάζονται συνεχώς πάνω σε έναν κατάλογο κηπουρικής και της δίνουν λίγη προσοχή, η Κόραλαϊν αισθάνεται παραμελημένη και αποφασίζει να εξερευνήσει το νέο τους σπίτι. Γίνεται φίλη με τον Γουάιμπι Λόβατ, εγγονό της ιδιοκτήτριας του διαμερίσματος. Ενώ εξερευνεί η Κόραλαϊν βρίσκει μία μικρή πόρτα σφραγισμένη από έναν τοίχο με τούβλα. Εκείνη τη νύχτα, η Κόραλαϊν ξυπνά από ένα ποντίκι και το ακολουθεί μέχρι τη μικρή πόρτα όπου ανακαλύπτει ένα μακρύ, σκοτεινό διάδρομο στη θέση του τοίχου. Η Κόραλαϊν ακολουθεί το διάδρομο και φτάνει στον Άλλο Κόσμο, μια φανταστική παράλληλη εκδοχή του Ροζ Παλατιού στο οποίο κατοικούν δύο άλλοι όμοιοι γονείς της ονόματι Άλλη Μητέρα και Άλλος Πατέρας, οι οποίοι έχουν μαύρα κουμπιά για μάτια. Αυτά τα όντα είναι πιο ζεστά προς την Κόραλαϊν και της δίνουν μεγαλύτερη προσοχή, ιδιαίτερα η Άλλη Μητέρα, η οποία κάνει ό,τι μπορεί για να εντυπωσιάσει την Κόραλαϊν. Η Κόραλαϊν αποφασίζει να περάσει τη νύχτα στον Άλλο Κόσμο, αλλά όταν ξυπνά το επόμενο πρωί, βρίσκεται πάλι πίσω στον παλιό της κόσμο.
Παρά τις προειδοποιήσεις κινδύνου των γειτόνων της, η Κόραλαϊν συνεχίζει να πηγαίνει στον Άλλο Κόσμο τη νύχτα για να αποδράσει από τη στασιμότητα της αληθινής της ζωής και ψυχαγωγείται από τις "Άλλες" εκδοχές των γειτόνων της, συμπεριλαμβανομένου έναν μουγκό Άλλο Γουάιμπι, ο οποίος την καθοδηγεί στον Άλλο Κόσμο. Κατά τη διάρκεια της τρίτης επίσκεψής της, η Κόραλαϊν συναντά μία μαύρη γάτα από το δικό της κόσμο που έχει την ικανότητα να μιλά στον Άλλο Κόσμο. Η γάτα επίσης προειδοποιεί την Κόραλαϊν για τον κίνδυνο που διατρέχει. Αυτή αγνοεί τις προειδοποιήσεις μέχρι που η Άλλη Μητέρα την προσκαλεί να ζήσει στον Άλλο Κόσμο για πάντα αν ράψει κουμπιά πάνω από τα μάτια της. Όταν η Κόραλαϊν απαιτεί να επιστρέψει σπίτι της, η Άλλη Μητέρα αποκαλύπτει θυμωμένα την αληθινή της μορφή ως μια τερατώδη μάγισσα και παγιδεύει την Κόραλαϊν σε ένα μικρό δωμάτιο πίσω από έναν καθρέφτη, όπου συναντά τα φαντάσματα τριών παιδιών που είχαν χάσει τα μάτια και τις ψυχές τους από την Άλλη Μητέρα. Με τη βοήθεια του Άλλου Γουάιμπι, η Κόραλαϊν δραπετεύει στον δικό της κόσμο, αλλά διαπιστώνει ότι η Άλλη Μητέρα έχει απαγάγει τους γονείς της.
Οπλισμένη με ένα βλέπων πετράδι που της παρείχαν οι αληθινές Σπινκ και Φόρσιμπολ, η Κόραλαϊν επιστρέφει στον Άλλο Κόσμο και προκαλεί την Άλλη Μητέρα σε ένα παιχνίδι για να βρει τους χαμένους γονείς της και τα μάτια των παιδιών φαντασμάτων στον Άλλο Κόσμο, συμφωνώντας να μείνει στον Άλλο Κόσμο αν χάσει. Η Κόραλαϊν χρησιμοποιεί το βλέπων πετράδι για να βρει τα μάτια των παιδιών και νικά με όπλο την εξυπνάδα της τους κατοίκους του Άλλου Κόσμου που φύλαγαν τα παιδιά. Αργότερα βρίσκει τους γονείς της παγιδευμένους σε μια χιονόμπαλα. Γνωρίζοντας ότι η Άλλη Μητέρα δεν θα την αφήσει ποτέ να φύγει ακόμα και αν κερδίσει, η Κόραλαϊν την ξεγελά να ανοίξει την πόρτα που ενώνει τους δύο κόσμους και δραπετεύει από αυτήν, κλείνοντας την πόρτα πίσω της τραυματίζοντας άσχημα το χέρι της Άλλης Μητέρας. Η Κόραλαϊν βρίσκει τους γονείς της ασφαλείς χωρίς να θυμούνται τι έχει γίνει και τα παιδιά φαντάσματα βρίσκουν επιτέλους γαλήνη. Για να αποτρέψει την Άλλη Μητέρα από το να επιστρέψει, η Κόραλαϊν σκοπεύει να ρίξει το κλείδι της πόρτας ανάμεσα στον κόσμο της και στον Άλλο Κόσμο σε ένα πηγάδι κοντά στο σπίτι της, αλλά το κομμένο χέρι της Άλλης Μητέρας μπαίνει στον κόσμο της Κόραλαϊν και προσπαθεί να την τραβήξει πίσω στον Άλλο Κόσμο. Ο Γουάιμπι καταφτάνει και καταστρέφει το χέρι και αυτός και η Κόραλαϊν ρίχνουν το χέρι και το κλειδί στο πηγάδι. Με τους γονείς την να έχουν τελειώσει τη δουλειά τους και να έχουν τη δυνατότητα να περνούν περισσότερο χρόνο με την κόρη τους, η Κόραλαϊν διοργανώνει ένα πάρτι κήπου με την οικογένεια και τους γείτονές της, ικανοποιημένη με τη νέα της ζωή.
Φοιτίες
δεξιά|μικρογραφία|230x230εσ|Η Ήπειρος κατά την αρχαιότητα Οι Φοιτίες (αρχ.ελλ.Φοιτίαι) ήταν αρχαία ελληνική πόλη της Ακαρνανίας. Ήταν μέλος της Ακαρνανικής Συμπολιτείας. Κατείχε δύο ακροπόλεις και τείχη 2,8 χιλιομέτρων με 18 πύργους.
Παραπομπές
Κατηγορία:Αρχαία Ελλάδα-επέκταση Κατηγορία:Εγκαταλελειμμένοι οικισμοί στην Ελλάδα Κατηγορία:Πόλεις της αρχαίας Αιτωλοακαρνανίας
Γκάρι Κέιχιλ
O Γκάρι Κέιχιλ (Gary Cahill, 19 Δεκεμβρίου 1985) είναι Άγγλος ποδοσφαιριστής που αγωνίζεται ως αμυντικός στην Κρίσταλ Πάλας και στην Εθνική Αγγλίας.
Σε συλλόγους
Ξεκίνησε να παίζει επαγγελματικά το 2004 στην Άστον Βίλα, από την οποία παραχωρήθηκε δανεικός στις Μπέρνλεϊ και Σέφιλντ Γιουνάιτεντ. Το 2008 έγινε παίκτης της Μπόλτον, όπου έμεινε για τέσσερα χρόνια. Από το 2012 αγωνίζεται στην Τσέλσι και έχει κερδίσει δύο πρωταθλήματα, ένα Κύπελλο και ένα Λιγκ Καπ Αγγλίας. Επίσης, κέρδισε ένα Τσάμπιονς Λιγκ και ένα Γιουρόπα Λιγκ.
Επιπλέον, έχει αναδειχθεί τρεις φορές (2013-2014, 2014–15 και 2016–17 ) στην καλύτερη ενδεκάδα της Πρέμιερ Λιγκ.
Παραπομπές
Κατηγορία:Άγγλοι ποδοσφαιριστές Κατηγορία:Ποδοσφαιριστές Εθνικής Αγγλίας Κατηγορία:Ποδοσφαιριστές Τσέλσι ΦΚ Κατηγορία:Ποδοσφαιριστές Μπόλτον Γουόντερερς Κατηγορία:Ποδοσφαιριστές Άστον Βίλα Κατηγορία:Ποδοσφαιριστές Μπέρνλι ΦΚ Κατηγορία:Ποδοσφαιριστές Σέφιλντ Γιουνάιτεντ Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Εθνικής Αγγλίας Κ21 Κατηγορία:Αμυντικοί ποδοσφαιριστές Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Παίκτες νικητές ΟΥΕΦΑ Γιουρόπα Λιγκ Κατηγορία:Άγγλοι ιρλανδικής καταγωγής
2723 Γκορσκόφ
Ο Γκορσκόφ (Gorshkov) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1978 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου αστρονόμου Πιοτρ Μιχαήλοβιτς Γκορσκόφ (Пётр Михайлович Горшков).
Φυσικά χαρακτηριστικά
Τα φυσικά χαρακτηριστικά του Γκορσκόφ είναι άγνωστα.
Εξωτερικοί σύνδεσμοι-πηγές
Γκορσκοφ
Βρωμιούχο νερό
μικρογραφία|Βρωμιούχο νερό Το βρωμιούχο νερό ή βρωμιούχο ύδωρ είναι διάλυμα βρωμίου στο νερό. Στο φως εκλύει βαθμιαία οξυγόνο, λόγω της διάσπασης του υπάρχοντος στο διάλυμα HBrO. Χρησιμοποιείται ως οξειδωτικό και ως μέσο βρωμίωσης στις χημικές αναλύσεις και στη σύνθεση μερικών οργανικών σκευασμάτων.
Πηγές
Κατηγορία:Διαλύματα
Κάρστεν Γιάνκερ
Ο Κάρστεν Γιάνκερ (γερμανικά: Carsten Jancker) (γενν. 28 Αυγούστου 1974) είναι Γερμανός πρώην ποδοσφαιριστής, ο οποίος αγωνιζόταν ως επιθετικός και νυν προπονητής ποδοσφαίρου. Είναι ο τωρινός προπονητής της ΝΣΒ Λεόμπεν.
Αγωνίστηκε για διάφορες ομάδες μεταξύ 1993 και 2009, συμπεριλαμβανομένων των ΦΚ Κολωνία, Ραπίντ Βιέννης, Μπάγερν Μονάχου, Ουντινέζε Κάλτσιο, ΦΚ Καϊζερσλάουτερν, Σανγκχάι Σενχούα και ΣΦ Μάτερσμπουργκ, καθώς και στην Εθνική Γερμανίας.
Σταδιοδρομία σε συλλόγους
αριστερά|μικρογραφία| Ο Γιάνκερ με την [[1. ΦΚ Καϊζερσλάουτερν|ΦΚ Καϊζερσλάουτερν το 2005]] Γεννημένος στο Γκρεβεσμύλεν, ο Γιάνκερ ξεκίνησε την καριέρα του ως νέος στη ΦΚ Χάνσα Ρόστοκ πριν κάνει το ντεμπούτο του στην Μπούντεσλιγκα το 1993 με την ΦΚ Κολωνία. Σε ηλικία 21 ετών, μεταγράφηκε στη Ραπίντ Βιέννης, σημειώνοντας 14 γκολ, συμπεριλαμβανομένων 7 γκολ στο Κύπελλο Κυπελλούχων, για να τερματίσει ως ο πρώτος σκόρερ της διοργάνωσης. Χάρη σε αυτή την εντυπωσιακή απόδοση, ο Γιάνκερ πέρασε μόνο μία σεζόν με τον αυστριακό σύλλογο προτού επιστρέψει στη Γερμανία για να πάρει μεταγραφή στην Μπάγερν Μονάχου.
Η περίοδος του Γιάνκερ στην Μπάγερν μεταξύ 1996 και 2002 ήταν η καλύτερη περίοδος της καριέρας του, μια περίοδος που περιελάμβανε τέσσερις τίτλους Μπούντεσλιγκα και την κατάκτηση του ΟΥΕΦΑ Τσάμπιονς Λιγκ το 2001. Στην Μπάγερν, ο Γιάνκερ συνεργάστηκε με τον Βραζιλιάνο επιθετικό Τζιοβάνε Έλμπερ, που συχνά χαρακτηρίζεται ως ένας από τους καλύτερους επιθετικούς της Μπούντεσλιγκα.
Μετά από κακές εμφανίσεις, αποδεσμεύθηκε τον Οκτώβριο και συμφώνησε να ενταχθεί στην ΣΦ Μάτερσμπουργκ τη χειμερινή μεταγραφική περίοδο. Τον Ιούνιο του 2009 ανακοινώθηκε ότι η Μάτερσμπουργκ δεν ήθελε να συνεργαστεί περαιτέρω με τον Γιάνκερ λόγω της κακής φυσικής του κατάστασης. Τον Φεβρουάριο του 2010 ανακοίνωσε την αποχώρησή του στο τέλος της τρέχουσας σεζόν.